section_heading: Zemljopisne karakteristike
paragraph_text: Planinski lanac na sjeverozapadu provincije - sjeverni rub masiva Veliki Hingan sastoji se uglavnom od vulkanskih stijena otpornih na eroziju i atmosferalije. Struktura masiva Mali Hingan je složenija, njegov sjeverni dio sastoji od granita, vulkanskog bazalta i drugih metamorfnih stijena. Prosječna nadmorska visina tog masiva je oko 700 metara, granitni visovi u blizini grada Yichun imaju oko 1 150 metara. Zapadne padine tog masiva okrenute prema rijeci Nen su blage, dok su istočne strme. Južni dio Malog Hingana sastoji se od nataloženih oblih stjena. Nekoliko najviših vrhova dosežu do 1 000 metara, ali je većina gorja puno niža. Doline po padinama su često široke i ravne, prošarane močvarama. Kotlina rijeka Sungari i Nen, leži na nadmorskoj visini od 150 do 180 metara, ona je puna tresetišta i močvara, nasuprot tome u suhom zapadnom dijelu ravnice ima pješčanih dina.